ALEKSANDRIJA
Susret dvoje ljudi može oblikovati sudbinu.
Da im se putevi nikad nisu ukrstili, koliko bi povijest drugačija bila?
Ali spojena usudom
i potaknuta silovitom ambicijom, odlučnošću i ljubavlju,
carstva se mogu izgraditi...
ili uzdrmati do same srži.
Imam te.
Varalice.
- Kako sam varao? - Varao si.
Zajedno, Marko Antonije i Kleopatra učinit će oboje...
ostavljajući tako svoj neizbrisivi trag u povijesti.
Što?
Trudna sam.
KRALJICA KLEOPATRA
Nakon što je Kleopatra ugostila Marka Antonija u Tarzu,
pozvala ga je u Aleksandriju.
Odnos Kleopatre i Marka Antonija
zasigurno je započeo kao pragmatični politički dogovor.
Ali čini se da se brzo razvio u nešto više,
da je među njima zbilja bilo ljubavi.
Dok je Marko Antonije bio u Aleksandriji, izvrsno se provodio.
Ali također se osjeća nelagodno jer u Rimu
vrijedi dogovor da se moć dijeli.
Oktavijan drži Zapad.
Marko Antonije drži Istok.
Obojica su željela
izgurati drugoga iz priče.
Kamo si odlutao?
Ovdje sam.
Sve je u redu.
Nemoj.
-Što to? - Lagati mi.
Ne lažem.
Ne možeš dijeliti moj krevet i lagati.
Stvar je u Oktavijanu.
Šire se glasine da prijeti da će raskinuti saveze,
povući vlastite poteze.
Kakve poteze?
Još se ne zna.
Zašto onda čekaš?
Marko, trebao bi otići u Rim i osobno saznati.
Neću mu pružiti zadovoljstvo.
Kako se usuđuje ugroziti savez koji si ti omogućio?
Moraš se vratiti u Rim
i vratiti tog ptića u kavez prije negoli mu krila narastu
i pokuša uništiti sve za što si se borio.
Marko Antonije predugo je izbivao.
Ne bavi se rimskim poslovima.
Tako je Oktavijan ostao u Rimu, središtu moći, blizu Senata.
Do Rima dopiru samo priče o ekstravagantnim banketima.
Idi, ljubavi moja.
Čekat ćemo te
kad se vratiš.
Oktavijan počinje potkopavati
ugled Marka Antonija u Rimu,
daje naslutiti da se ono što se dogodilo Cezaru s Kleopatrom
sada događa njemu.
Kleopatra ga je uvjerila.
„Vrati se u Rim.
Pobrini se da je Oktavijan pod tvojom čizmom, a ne obrnuto.”
RIM, 40. PR. N. E.
Kad je Marko Antonije napustio Egipat i vratio se u Rim
popraviti svoj odnos s Oktavijanom,
Kleopatra je bila trudna.
Marko Antonije možda je bio opčinjen Kleopatrom,
ali kad je riječ o braku,
izabrao je onu za koju je smatrao
da mu donosi najviše političke prednosti.
Gdje si ti Gaj, ja sam Gaja.
Marko Antonije oženio je Oktavijanovu sestru, Oktaviju.
To je osoba u izravnom srodstvu s Oktavijanom.
Netko tko će osigurati, barem tako misli, da Oktavijan bude na njegovoj strani.
U drevnom Egiptu rađanje djeteta
smatralo se jako opasnim trenutkom za ženu.
Nije riskirala samo gubitak bebe i svog života,
već je zemlja mogla izgubiti vladaricu.
Kleopatra je rodila blizance.
Smatralo se to nečim božanskim. Smatralo se darom bogova.
I učvrstilo je sliku Kleopatre kao Izide.
Kleopatra zna za rimsku tradiciju političkih brakova.
Razumije zašto je Marko Antonije morao postupiti tako.
Marko Antonije oženio je Oktaviju iz političkih razloga,
kako bi zadovoljio njezina brata Oktavijana.
To je strateški potez.
Kleopatra mu ne zamjera.
Neka se slobodno oženi Rimljankom.
Ali nije se vratio tri godine.
Što je to? Da.
Cezar je bio oženjen Rimljankom.
Ipak joj je pisao, zanimao se za njihovo dijete.
Od Marka Antonija nije primila ni riječi.
Ni riječi. Čak ni kad je rodila blizance.
Ni riječi.
U osnovi, izvisila je. Nestao je.
Ali tijekom tog vremena
Kleopatra je preokrenula financijsko stanje Egipta.
Malo je povisila poreze.
Ali također je povećala izvoz. Povećala je zaposlenost.
Odjednom se činilo da Egipat ima vrlo svijetlu budućnost.
Rimski izvori ne sadrže nikakve detalje
o tome čime se Kleopatra bavila tijekom te tri godine.
Ali iz arapskih izvora znamo da je Egipat napredovao.
Gospodarstvo je cvjetalo.
Narod je volio Kleopatru.
Smatrali su je učinkovitim vođom.
Tijekom te tri godine,
dok se Marko Antonije klonio Kleopatre,
imao je pune ruke posla šireći Istočno Carstvo i ratujući protiv Parta,
važne sile s područja današnjeg Irana.
RIMSKO CARSTVO PARTSKO CARSTVO
Marko Antonije želi pokoriti Parte
jer bi to uzvisilo njegov položaj u Rimskom Carstvu
i uspostavilo ga kao moćnog igrača
u savezu s Oktavijanom.
Rimljani su već neko vrijeme pokušavali pokoriti Parte,
ali bezuspješno,
pa bi mu to donijelo važan značaj.
Mislio je da će ga Oktavijan podržati,
ali Oktavijan mu ne pomaže kako je očekivao.
Treba vojnu podršku. Treba novac.
Marko Antonije očekivao je
da će ženidbom s Oktavijom, Oktavijanovom sestrom,
dobiti od Oktavijana što treba
za svoj pohod na Parte.
Međutim, Oktavijan mu je osigurao samo dvije legije,
pa treba još snaga
za uspješnu invaziju na Istoku.
Kad se sukob počeo zaoštravati,
Marko Antonije znao je da treba potražiti saveznike,
a Kleopatra mu je zasigurno bila prva na popisu.
Marko Antonije pozvao je Kleopatru.
Ne može se osloniti na Oktavijana
i shvatio je da treba Kleopatru.
Nakon što ju je Marko Antonije pozvao, otputovala je u Antiohiju u Siriji.
U tom trenutku
Kleopatra je u prednosti
i ona je jedina koja može postavljati zahtjeve.
Želi negdašnji ptolemejski teritorij
i želi osigurati
da taj teritorij pripadne njezinom kraljevstvu.
Posebice Cipar i Kreta.
SIRIJA
Ostavite nas.
- Kleopatra. - Ne.
Nemaš pravo na objašnjenja.
Imao si tri godine.
Ni riječi.
Ni meni ni djeci.
Jesi li povela djecu?
Jesam li ih povela?
K tebi?
Znam zašto si me pozvao.
Znam...
za tvoj otužni ples s Oktavijanom.
Imam i ja svoje uhode.
Znam da trebaš moju pomoć.
Zašto bih ti je dala?
U pravu si.
Posve si u pravu.
Vidimo dva moćna igrača
koji pokušavaju dokučiti kako najbolje promaknuti svoje interese.
Marko Antonije treba Kleopatru
za svoju izgradnju Istočnog Rimskog Carstva.
Nema dovoljno ljudi. Nema dovoljno zaliha.
Ona treba njega radi svojeg odnosa s Rimom.
Dala mu je popis zahtjeva.
Ukratko,
„Želim da mi vratiš sve što je Julije Cezar oduzeo.”
Želi da Marko Antonije prizna blizance kao svoje
te da im preda teritorije kojima bi vladali.
Također želi da Cezarion bude priznat kao sin Julija Cezara.
To je i dalje važno.
Želim to.
Želim sve to.
Kleopatra i Marko Antonije proveli su cijelu zimu
u Antiohiji, u Siriji, pregovarajući.
Kleopatra želi
obnoviti slavu Ptolemejskog Kraljevstva.
Razmislio sam o tvojim zahtjevima,
o svemu što želiš.
Svemu što zaslužujem.
Svemu što Egipat zaslužuje.
I dalje je to ogromna cijena.
Za ogromnu uslugu koju ti samo Egipat može pružiti.
Nisam ovdje da bih se prepirao, faraonko.
Zašto si onda ovdje?
Zašto sam ovdje?
Ovdje sam jer si pobijedila.
I što sam time dobila?
Sve.
Zašto?
Radi nas.
Mogu li ti vjerovati?
Ne mogu dijeliti tvoju postelju i lagati, zar ne?
Tvoja pravila.
To znači da je Kleopatra moćnija nego ikad.
Obnovila je Ptolemejsko Kraljevstvo u njegovoj negdašnjoj slavi.
A Marko Antonije zauzvrat je dobio vojne snage koje je trebao
za svoj pohod na Partsko Carstvo.
Ponovno zauzimanje svog negdašnjeg teritorija
donijelo je Egiptu izniman napredak.
Što više zemlje neka nacija posjeduje,
bogatije središte carstva postaje.
Te su regije dale značajnu moć, bogatstvo
i sigurnost Kleopatri,
što su ključni elementi koje je oduvijek željela,
koje je svaki ptolemejski kralj želio.
U tom trenutku
Marko Antonije upoznaje po prvi put
svoju djecu koju je Kleopatra rodila.
Moj maleni bog. Bok.
Zdravo.
- Hoćeš li doći k meni? - Da. Tako.
Moji savršeni mali bogovi.
Da vas vidim.
Izvori kažu da su ga posve očarala.
Nazvao je svoje blizance Suncem i Mjesecom.
Aleksandar Helije i Kleopatra Selena.
Marko Antonije i Kleopatra uzdižu svoju djecu
doslovno na razinu Sunca i Mjeseca na nebesima.
Pripremaju ih da postanu nasljednici
ogromnog Istočnog Carstva
koje Marko Antonije i Kleopatra stvaraju zajedno.
I klanjamo se. Da.
Moj gospodaru.
Premda se Marko Antonije priprema na invaziju Partskog Carstva,
ovo su mjeseci kada Marko Antonije i Kleopatra
imaju priliku obnoviti svoju romansu i provesti vrijeme zajedno kao obitelj.
I ostala je trudna s njihovim trećim djetetom.
Zatim se umiješao život.
A njima je život jako ozbiljan.
Politika, strategije, ratovi,
nastojanje da spriječi napad Parta na njegov teritorij.
Unatoč Kleopatrinoj financijskoj pomoći, invazija je propala.
Prvenstveno zato što je Marka Antonija izdao bivši saveznik, kralj Armenije.
Parti su porazili Marka Antonija.
Bio je to katastrofalni ratni pohod za Marka Antonija.
Izgubio je tisuće ljudi. Potrošio znatne zalihe.
I dao Oktavijanu savršenu priliku da to iskoristi.
Sada ima opipljiv dokaz
da je Marko Antonije neuspješan zapovjednik.
EGIPAT, 36. PR. N. E.
Kleopatra je u to doba bila u Egiptu.
Nije se mogla pridružiti Marku Antoniju na pohodu
jer je rađala njihovo treće zajedničko dijete,
Ptolemeja.
Što?
Njegov pohod ne razvija se po planu.
A Oktavijanovo samopouzdanje raste sa svakim Antonijevim porazom.
A ova posljednja borba, Antonije je...
Živcira me kad tako zašutiš.
Faraonko, zasad čujemo samo glasine.
Uskoro ćemo saznati više kroz pouzdane kanale.
Koliko uskoro?
Za nekoliko tjedana ili...
To nije dovoljno dobro.
Ako mi čujemo glasine,
sigurno ih čuje i Oktavijan.
Zatražit ću brži odgovor.
Što biste u međuvremenu željeli?
Saznaj gdje je Antonije.
Kleopatra se zabrinula zbog poraza Marka Antonija,
pa ga je otišla posjetiti u Antiohiju u Siriji,
kamo se povukao sa svojim trupama.
SIRIJA
Rekao sam da me ne ometaš!
Kleopatra.
Ništa ne pomaže.
Ta bezdlaka mala hulja prešla me pri svakom potezu.
Onda povuci nove.
Jesam. Desetak puta.
Kao da mi čita misli.
Dosta je bilo.
Što god da učinim, ondje je.
Kako je moguće da ti čita misli?
Zar si zaboravio tko si?
Bolji si muškarac negoli će Oktavijan ikad biti.
Snažniji si. Bolji si vojnik.
I bolji borac.
I ti to možeš.
Iza tebe stoji cijeli Egipat.
Moraš otići onamo
i ponašati se kao da znaš što si.
Što sam ja, Kleopatra? Što sam?
Ti si ratnik.
Ti si moj ratnik.
- Zapamti to. - Da.
- U redu? - Da.
U redu.
Ponašaj se kao da si već pobijedio.
Već sam pobijedio.
Pobijedio sam.
I volim te.
Kleopatra je sada duboko uvučena u sudbinu Marka Antonija.
I troje je djece upleteno.
Marko Antonije nije obećao podršku samo njoj,
obećao je da će se pobrinuti za njezinu djecu
darujući im različite teritorije u regiji.
Marko Antonije treba njezinu financijsku podršku.
Kleopatra vodi igru.
Kako bi učvrstila njihovu vezu
i podarila joj božansku valjanost,
Kleopatra se udaje za Marka Antonija.
Brak Marka Antonija i Kleopatre ne sviđa se Rimu.
Već je oženjen Oktavijom, Oktavijanovom sestrom.
U Egiptu je drugačija priča.
Kraljevi često imaju više supruga,
a Kleopatra je u tom trenutku udana samo za jednu osobu.
Za Marka Antonija.
ALEKSANDRIJA
Nakon vjenčanja uslijedila je velika ceremonija.
Aleksandrijski darovi.
Vaša vas Izida pozdravlja.
Žalim neprijatelje Egipta.
Još više ih žalim otkad su Egipat i Rim ujedinjeni.
Te guje podcjenjuju naš božanski savez,
našu mudrost,
naše bogatstvo,
našu brojčanost,
naklonost naših bogova.
Danas stojim ovdje.
Stojimo pred vama
dok naša božanska budućnost cvjeta pred nama.
Svečanost je bila izuzetno raskošna.
Djeca su bila u kostimima, Kleopatra je bila odjevena kao Izida.
A Marko Antonije darivao je rimske teritorije svojoj obitelji.
I zaklinjem se,
svatko tko se usudi ugroziti naš božanski savez
požalit će dan kad se rodio!
Tijekom Aleksandrijskog darivanja
Marko Antonije ustao je i proglasio Cezariona nasljednikom Julija Cezara.
Marko Antonije službeno je ustupio
sve teritorije koje je Kleopatra željela.
Aleksandrijsko darivanje
nije samo vratilo Ptolemejskom Carstvu njegove najšire granice,
već je dalo Egiptu
više teritorija negoli je Ptolemejsko Carstvo ikad nadziralo.
EGIPAT, SIRIJA, NABATEJA, ARABIJA
Osim što je darovao rimske teritorije,
Marko Antonije rastao se od Oktavijanove sestre.
Da bi uvreda bila veća,
Marko Antonije skoro kao da prekida sve veze s Rimom.
Znate onaj emoji kad glava eksplodira?
To se dogodilo Oktavijanu kad je čuo za Aleksandrijsko darivanje.
"Što to Marko Antonije radi?
Poludio je.
Nema ovlasti za to.”
Ali istodobno je time pomogao Oktavijanovoj propagandi.
„Pogledajte kako se Marko Antonije ponaša kao istočnjački kralj.
Pogledajte kako se Marko Antonije ne ponaša kao pravi Rimljanin.”
Oktavijanu je jako lako prikazati Aleksandrijsko darivanje
kao zavjeru protiv Rima.
Marko Antonije dao je Oktavijanu izliku za rat.
Ali ne protiv Marka Antonija
jer Rimljani ne mogu podnijeti još jedan građanski rat.
Tko je žrtveno janje?
Kleopatra.
„Ta vještica je kriva.”
I tako je počelo.
Počela je propaganda,
Oktavijanova propaganda protiv Kleopatre.
I time se počinje urušavati
ugled Marka Antonija u Rimu.
KRALJEVSKA PALAČA, ALEKSANDRIJA
Dakle...
Oktavijan misli da si me začarala
i ugrozila cijeli Rim.
Dobro.
Oktavijan je bijesan i uvrijeđen.
Pokrenuo je žestoku propagandu protiv Kleopatre.
Premda je Marko Antonije taj koji je bio nevjeran prema njegovoj sestri,
Kleopatru je prikazao kao veliku zavodnicu
koja je učinila sve da ga zarobi.
Ljutiti maleni ljudi često čine velike greške.
Oktavijanova je greška koliko nas podcjenjuje.
Mislim da bismo ga trebali uništiti.
U tom trenutku...
Oktavijan je objavio rat protiv Kleopatre.
GRČKA, 31. PR. N. E.
Godine 31. pr. n. e.
Kleopatra i Marko Antonije upuštaju se u pomorsku bitku protiv Oktavijana
koja je poznata kao Bitka kod Akcija.
RIM, AKCIJ, ALEKSANDRIJA
To je kulminacija cijelog desetljeća rivalstva.
Pošla je s mnogo brodova, tisućama vojnika,
i krenuli su prema Grčkoj.
Kleopatra je bila aktivno uključena u vojnu sferu.
Željela je znati detalje,
željela je znati taktike, odigrati svoju ulogu.
Ona nije vladarica koja ostaje u palači.
Neupitno je na prvoj crti bojišta.
Bit će to obračun koji će promijeniti povijest Rima
i povijest Egipta.
Kleopatra i Marko Antonije zajedno planiraju pomorsku strategiju.
Daje mu 200 od ukupno 800 brodova i skoro sva financijska sredstva.
Ali to se ne sviđa Antonijevim generalima
i neki od njih ne žele primati naređenja od žene.
Uz sve dužno poštovanje,
mi smo odani generalu, a ne...
Bolje vam je da se sjetite mog doprinosa.
- Usuđuješ se razgovarati sa mnom kao... - Dosta!
- Ono što ona predlaže kosi se... - Ona?
Mislim da si želio reći:
„Hvala vam, Izido,
što ste nam ustupili najmoćniju pomorsku flotu na svijetu,
koju ćemo smjesta pokrenuti
s takvom silinom da Oktavijan neće znati što ga je snašlo.”
- Nisam li u pravu? - Da, generale.
Hvala.
Ali nisam trebala pomoć.
Rimski saveznici Marka Antonija sve su manje vjerovali Kleopatri.
Predstavljala je apsolutnu monarhiju.
Predstavljala je istočnjačko carstvo.
I bila je žena.
Marko Antonije morao je biti snažni rimski general,
a njegovo savezništvo s Kleopatrom ugrožavalo je taj identitet
u očima njegovih rimskih saveznika.
Brinuli su se da se ponaša manje kao rimski general,
a više kao istočnjački kralj.
Zbog toga
mnogi su zapovjednici Marka Antonija prebjegli u Oktavijanovu vojsku.
AKCIJ
Kad je bitka počela, Marko Antonije i Kleopatra bili su na različitim brodovima.
Marko Antonije vodio je brodovlje sprijeda, a Kleopatra straga.
OKTAVIJAN, MARKO ANTONIJE, KLEOPATRA
Ujutro 2. rujna
Marko Antonije i Kleopatra pokušali su se probiti kroz blokadu
koju je Oktavijan postavio kod Akcijskog zaljeva.
Marko Antonije i Kleopatra zajedno imali su manje brodova nego Oktavijan.
Druga glavna razlika između dvije mornarice
bila je činjenica da su brodovi Marka Antonija bili mnogo veći.
Imali su više naoružanja,
ali također su bili manje pokretni od Oktavijanovih lakših brodova.
I Kleopatra i Marko Antonije donijeli su niz problematičnih odluka,
što je iznenađujuće
jer su inače oboje bili prilično inteligentni.
Ali rastegnuli su svoje brodovlje i dopustili da upadnu u zamku.
Oktavijanovi lakši i pokretljiviji brodovi
uspjeli su opkoliti snage Marka Antonija i Kleopatre.
Rimski izvori kažu nam da je Kleopatra,
kad je shvatila da je Marko Antonije poražen,
okrenula svoje brodove i odlučila otploviti u Aleksandriju.
Veslajte!
Veslajte! Brže!
Veslajte!
Ne želi da je zarobe.
Ne bi imalo nikakvog smisla
ostati u bitki koju gube.
Njezin glavni cilj i dalje je bila sigurnost njezina kraljevstva.
Sigurnost Egipta.
Nije imala izbora, morala se pokušati vratiti u Egipat
sa što više brodova.
Da izgubi sve brodove u bitci kod Akcija,
Egipat bi ostao bespomoćan.
Njezini su brodovi nestali.
Generale, svi do jednog.
Što je učinila?
Lako je vidjeti kako je iz rimske perspektive
Kleopatrino napuštanje Akcija čin izdaje.
Jesi li je pokušao zaustaviti?
- Ne. - Jesi li je pokušao zaustaviti?
Možda je to bila najbolja odluka i za Marka Antonija,
da očuva barem dio njihova brodovlja
kako bi se suočili s Oktavijanom u budućnosti.
Marko Antonije, svjestan da je bitka praktički izgubljena,
pobjegao je i uspio sustići Kleopatrine brodove.
Što si učinila?
- Nisam mogla riskirati svoje brodove. - Naše!
Trebala si me pitati. Ja sam general, ne ti.
Beskoristan bez moje vojske.
Kako se usuđuješ?
Marko Antonije zapovjednik je vojnih snaga,
pa on donosi konačne odluke.
Ali zanimljivo je da se, kad stvari pođu po krivu,
krivnja svaljuje na Kleopatru.
Ako mi želiš dati vojsku, dopusti mi da zapovijedam njome.
Bila je to ispravna odluka.
Ali nisi me uključila.
Učinila sam što sam morala.
Ali nisi me pitala.
Učinila sam što sam morala da zaštitim svoje.
Naše, Kleopatra! Nije tvoje! Naše je!
Prosječni Rimljanin ne bi postupio tako tijekom bitke.
Ali Kleopatra je razmišljala o sebi i svojoj moći.
Stavila je sebe i svoju obitelj na prvo mjesto.
Što ti misliš tko si, Kleopatra?
Faraonka! Eto tko!
Pazi s kime razgovaraš.
Čuju sve ovo.
Moji ljudi, moji mi se odani ljudi smiju.
Nisam odgovorna za tebe i tvoje osjećaje.
Donijela sam odluku i stojim iza nje.
Samo želim...
tvoje povjerenje.
Bitka kod Akcija bila je pogubna za Marka Antonija i Kleopatru.
Izgubili su jedinu priliku da susretnu i poraze Oktavijana
izvan granica Egipta.
Sada više nemaju izbora, moraju se vratiti u Egipat
i braniti svoj teritorij.
Oktavijan je svojom pobjedom
dokazao svoju moć protiv Marka Antonija,
protiv Ptolemejevića.
To ga je dovelo na odličan položaj,
a već je bio na odličnom položaju zbog Cezarove oporuke.
Ali sada se dokazao.
Opipljivo je. Neosporno je.
Nakon Bitke kod Akcija, Kleopatra je preuzela glavnu riječ.
Pisala je Oktavijanu:
„Ako poštediš život meni i Marku Antoniju,
otići ćemo bilo kamo.
I predat ćemo ti Egipat.”
Nitko, čak ni Marko, ne smije saznati. Molim te.
Ne obraća mu se na isti način kako je nekoć Cezaru
i Antoniju,
ali pragmatična je.
U ovom trenutku vjerojatno zna da će biti prognana,
ali ipak želi da njezina djeca vladaju barem Egiptom.
Također moli Oktavijana da poštedi Antonija.
Kleopatra se mora nagoditi s Oktavijanom da bi preživjela.
Njezina sudbina, sudbina njezine obitelji i kraljevstva
leže u Oktavijanovim rukama.
Gospodarice, Oktavijan zahvaljuje faraonki na vašoj poruci
i daje mi naputak, kao svom predstavniku, da vam kažem
da je voljan uslišiti vašu molbu.
Pod jednim uvjetom.
Jednostavan zahtjev.
Ubijte Antonija.
Njegov život za vaš.
I za živote vaše djece, naravno.
Prijevod titlova: Iva Antoliš